Source: http://rabbi.zsinagoga.net/2013/07/28/isten-hozott-a-valo-vilagban-azaz-ilyen-egyszeru-atverni-a-zsido-kozossegeket-es-a-vilagot/?replytocom=2483
Timestamp: 2020-01-26 00:40:18+00:00

Document:
Isten hozott a való világban! – Azaz ilyen egyszerű volt átverni a zsidó közösségeket és a világot??? | Zolirabbi
Isten hozott a való világban! – Azaz ilyen egyszerű volt átverni a zsidó közösségeket és a világot???
Közzétéve 2013.07.28. Szerző: zolirabbi
1915-ben megszületett Csatáry László. (esetleg: Csizsik-Csatáry László, álnevén: L. Smith Csatáry)
Lelkes fasiszta volt.
Rendőrnek állt, mert az kevésbé veszélyes, mint besorozott frontharcosnak lenni, és jobban is lehet vigyázni a “rendet”.
Aktív fasiszta volt, hiszen 29 esztendősen már a kassai gettó parancsnoka.
Jól vigyázott a zsidókra. A 12.000 vagy 15.000 zsidót pontosan és precízen adta át a deportáló apparátusnak.
Két különböző tanúvallomás is azt állítja, hogy a bevagonírozást illetve a szelektálást is Csatáry intézte.
“Bátorságából” persze csak arra tellett, hogy zsidókkal kegyetlenkedjen és kiélje szadista hajlamait, amikor egyszer kínzásra adott utasításokat, máskor kutyakorbáccsal verte őket.
Majd amikor ezek a zsidók már nem is hozzá tartoztak, még akkor is azon igyekezett, hogy még több szenvedést okozzon a deportálás előtt álló szerencsétlen embereknek. Parancsba adta, hogy tilos szellőző réseket vágatni a deportáló marhavagonokban. (a cikk végén látható a “hirdetmény” teljes szövege)
A hős honvédő végtelen bátorsága azonban csak eddig tartott, mert fegyveres katonákkal már nem mert szembeszállni.
A front közeledtével a nyilasokkal együtt menekült el az országból.
1948-ban – a távollétében – háborús bűnök miatt halálra ítélték.
Ám – valami furcsa káosz során – az ítélet hivatalos példánya elveszett és csupán egy másolat maradt egy archívumban.
Eközben új személyazonossággal Kanadában telepedett le. Hazugságokkal megszerezte a kanadai állampolgárságot.
Lebukott…
Kanadának nem kellenek a nácik…
1997 augusztusában megfosztották kanadai állampolgárságától.
Visszatért Budapestre.
És itt boldogan élt volna, amíg meg nem hal, ám 2012-ben egy brit bulvárlap (sic!) lebuktatta.
Házi őrizetbe kerül.
A honi zsidó sajtó ujjong, vezetőik a ügyészség tenyeréből csipegetik a kenyérmorzsákat, és hálás tekintettel néznek rájuk…
A zsidóság egyik képviselője (2012. július) a kamerába mondja:
“megkönnyebbülés…, hogy vannak még szervezetek, amelyek felkutatják ezeket az embereket.”
Ám az öröm nem sokkal keserűvé válik…
Szlovákia azonban hiába várta az általuk már elítélt háborús bűnösük kiadását.
A ki nem adás oka, demagóg prózai: hiszen amíg itt eljárás folyik ellene, addig máshová bizony nem lehet őtet kiadni…
Pedig a kassai kerületi bíróság megtett mindent, hogy megkapja a régóta keresett nácit, hiszen villámgyorsanéletfogytiglan tartó szabadságvesztésre változtatta a korábbi halálos ítéletet.
Hátha a magyar hatóságok végre méltóztatják kiadni…
Csatáry panaszát a szlovák legfelsőbb bíróság (!) természetesen elutasította.
2013. július… A Kutyakomédia ismét elkezdődik…
július 8: – Budapest
“Felfüggesztette a bíróság a Csatáry elleni büntetőeljárást, mert szerintük a volt gettóparancsnokot a vádban szereplő cselekményért egyszer már elítélték. A bíróság most azt vizsgálja, hogy az ítélet érvényes-e még, és az abban szereplő büntetést le lehet-e tölteni Magyarországon.”
július 11: – Kassa
A csütörtöki nyilvános ülésen születhetett volna döntés arról, hol kell letöltenie Csatáry Lászlónak a rá kiszabott életfogytiglani büntetést, a tárgyalást azonban határozatlan időre elnapolták, amíg kiderül, megkapta-e az idézést.
Az ülést azért napolták el, mert Csatáry László nem jelent meg a tárgyaláson, és a bíróság csütörtökig nem kapott értesítést arról, hogy Csatáry átvette-e az idézést – mondta a szóvivő. Az új tárgyalás időpontjáról azután születhet döntés, hogy tisztázódik, az elítélt átvette-e az idézést és ha nem, akkor erre miért nem került sor.
Azóta néma csend…
Két személyes megjegyzés engedtessék meg nekem a tények után:
Kedves Posta!
3 hete nem tudják azt a bizonyos kassai idézést kézbesíteni neki…
Az én felajánlásom:
Szívesen és ingyen elviszem neki azt a rohadt idézést és a kezébe adom.
Annak pedig sok-sok tanúja lesz majd.
Kedves Fővárosi Törvényszék és kedves Fővárosi Főügyészség!
(a tévedés jogát fenntartva)
2011 szeptembere óta majd‘ 2 esztendő telt el…
És most júliusban azt bátorkodja nyilatkozni a szóvivő:
“senkit ugyanazért a bűncselekményért újból felelősségre vonni nem lehet”…
Te jó ég…
Be kell vallanom a magam nevében, hogy én ebben a pillanatban azt látom, hogy ez az egész egy akkora blöff, hogy csak na…
Megetették mind a nemzetközi, mind a magyar zsidó közösségeket illetve az EU-t egy olyan látszólagos perrel, ami – szerintem – kizárólagosan az időhúzásról szólt.
Ki lehet mosni a fekáliából a vén nácit és lehet jogi okoskodásokkal megvédeni, hogy az utolsó napjait is a kényelmes otthonában töltse el, és így egy percet se érezze a testén és a lelkén, azt a fájdalmat és azt a szenvedést, aminek milliárdszorosát okozta a zsidóknak 1944-ben.
Lehet még érezni a Képíró ügy kudarcának bűzös leheletét, ám ez nem érdekes. Ez a társasjáték az emberiségről szól, a tisztességről és az egyenességről.
A Törvényszék, az Ügyészség és az egész hatalom kéz a kézben asszisztál ahhoz, hogy egy háborús bűnösnek egy másodpercnyi büntetést se kelljen letöltenie.
De mi nem felejtünk…
“Emlékezz, mit tett veled Amálék az úton, amikor kivonultál Egyiptomból.
Hogy megtámadott az úton, hogy rajtaütött a hátul vonuló gyengéken, mikor te fáradt és erőtlen és istenhit nélkül voltál.
Töröld el Amálék emlékét a nap alól! Ne feledd!”
(Mózes V. 25. 17-19.).
Összefoglalók:
– HVG
– origo
Kategória: Egyéb kategória, Izrael, történelem | Címke: bíróság, csatáry, holokauszt, náci | Szerző: zolirabbi | Közvetlen link a könyvjelzőbe.
33 thoughts on “Isten hozott a való világban! – Azaz ilyen egyszerű volt átverni a zsidó közösségeket és a világot???”
László Féniász - 2013.07.28. - 08:21 szerint:
Nincs kollektív bűnösség, de a fenti eljárási cselekmények méltán példázzák a hajdani helyüket az egyes országoknak, vezetőiknek, és népük gondolkodását az ordas eszmékről!
Josef Weiss - 2013.07.28. - 08:21 szerint:
aljas kegyetlen ‘”RENDELKEZÉSEK”
אילנה וויסט - 2013.07.28. - 08:21 szerint:
Mert ugyebár Magyarországon nincs is antiszemitizmus.
Béla Kovács - 2013.07.28. - 08:51 szerint:
Kap majd kiemelt nyugdíjat O.V-tól !
Edit Lipcs - 2013.07.28. - 10:05 szerint:
jobb helyen egy ilyen tetű már nem élne. Gyáva magyar zsidóság!!!!!!
Magdolna Balkányi - 2013.07.28. - 10:05 szerint:
és leélt egy hosszú életet, gondolom, bármiféle lelkiismeret-furdalás nélkül…
Miklós Szalai - 2013.07.28. - 13:06 szerint:
Köszönöm, hogy feltetted. Felháborító…
Gabor Radvanszky - 2013.07.28. - 13:06 szerint:
Az Amálék idézetet a cikk végére magyarázat nélkül odarakni problémás minimum. Szerintem tartozol annyival hogy ezt az értelmezésedet kifejted részletesebben, mert így sok minden belemagyarázható ami talám még több kérdést vet fel. (Arról az ellentmondásról nem beszélve, hogy a nácik tetteinek emlékére emlékezni kell – nyilván szerinted is – tehát ellentétes az Ámálékra vonatkozó tórai mondattal).
Andrea Fabian Montabert - 2013.07.28. - 13:06 szerint:
Undoritó, felháboritó és lehangoló…
Tamás Palocsányi - 2013.07.28. - 13:06 szerint:
Az isteni ítélet elől nem tud elrejtőzni. Ha meg nem tér bűneiből és Isten bocsánatát nem kéri az életére, akkor rá is a Pokol vár, mint minden bűnösre.
Baranyi Sanyi - 2013.07.28. - 13:06 szerint:
Íme csatáry náci lászló teljes története
Sára Horváth - 2013.07.28. - 13:43 szerint:
Ha a cselekményért egyszer már eíitélték és mégegyszer nem állíthatják biróság elé akkor hajtsák végre nála az ítéletet
Eszter Édler - 2013.07.28. - 14:21 szerint:
Ezt az ordenáré blöfföt, ami ekörül is forog idestova minimálisan 2 éve normális ember agya nem veheti be. Nyilvánvaló, hogy időhúzásra gyúrnak a fiúk! Csak azt nem tudom, hogy ilyenkor vajon hol van, miért kussol a fantasztikusan sikeres és az egyetlen autentikus zsidó jogvédő szervezet a Tett és Védelem Alapítvány?
Horváth Judit - 2013.07.28. - 14:21 szerint:
” senkit ugyanazért a bűncselekményért újból felelősségre vonni nem lehet ” Ez mi???? Normálisak ezek???? Hogy lehet elterelni a lényegről egy ilyen szöveggel, és hogy kajálhatja be ezt mindenki? Most tényleg ennyire hülye ez az egész ország? Nem szégyenlik magukat a jogtudó diplomás emberek? Nem azon kéne kattogni meg terelni hogy újból felelősségre vonás………… igen ezt a gyökeret már egyszer felelősségre vonták, melynek következménye, hogy kapott egyszer egy halálos, másodszor életfogytig tartó börtön büntetést, semmi más nem kell csak az ítéletet végre hajtani, ha már végre valahára megtalálták.
Radnóti Zoltán - 2013.07.28. - 15:35 szerint:
Ezt kaptam:
Zoli,
a Csatáry ügyre a magyar sajtót már 2012 tavaszán megpróbálta ráugrasztani Zuroff, de senki nem merte bevállalni az egy évvel korábbi, felmentési ítélettel végződő Képíró ügy miatt.
Zuroff mindenki számára elérhetővé tette a feljelentés teljes dokumentációját. Végül 2012 júliusában az angol Sun, pontosan és jól, Áder János izraeli látogatására időzítve robbantott egy nyári vasárnap unalmába.
Az index ráugorott – nem tudom emögött mennyire állt a Zuroff.
Másnap, hétfőn, a budapesti zsidó ifjúsági szervezetek felkeresték a lakást, és demonstrációba kezdetek.
Eközben Áder János Izraelben jattolgatott. Az izraeli kormányfő és a közvélemény azonnali reakciót várt a magyar államtól – nyilván itt befektetések, jó politikai kapcsolat fenntartása múlott a dolog, illetve, hogy Izrael kimondja e, hogy Magyarország antiszemita és ebből a szempontból milyen besorolásba kerül az ország.
Végül az ügyészség keddről szerdára virradóra a Zuroff által megadott címen letartóztatta Csatáryt, és elvitték kihallgatni.
Szerda reggel sajtótájékoztatót tartottak, itt csendben jelentették be a letartóztatást. Eközben szélsőjobbos szervezetek zaklatni kezdték a hétfői demonstráció szervezőit, az egyik lánynak vérdíjat tűztek ki a fejére – annak aki megveri. Emiatt nem indult eljárás senki ellen, viszont felmerült, hogy a demonstráció szervezőt magán terület megsértése miatt feljelentik a ház lakói, ahol egy egy ajtóra antifasiszta jelképeket ragasztottak.
Csatáryt hajlott kora miatt házi őrizetbe vették, amelyet az ügyészség megpróbált nem meghosszabbítani, de hosszas mosakodás után, végül meghosszabbították 2012 novemberéig a házi őrizetet, amit azóta is tartanak.
Augusztus folyamán a magyar gárda többször tartott szolidaritási tüntetést Csatáry háza előtt, de ekkorra már a sajtó érdeklődése is alábbhagyott.
Csatáry a letartóztatása óta egyetlen interjút adott a Magyar Hírlapnak – http://www.magyarhirlap.hu/belfold/amugy_nem_volt_kellemes_feladat.html
Azt mondták egy éve a rendőrök, hogy Csatáry már várta őket, hogy eljönnek érte. Felkészülten, jegyzetekkel.
Onofer-Köteles Zsuzsánna - 2013.07.29. - 01:06 szerint:
csak kérdezem, Mo-n volt már felelősségre vonva? Vagy egyelőre csak Szlovákiában?
Született itélet? (Tudom, hogy igen) Miért nem lett ez az utolsó aljas gazember kiadva a szlovákoknak?
Beáta Eszes - 2013.07.29. - 10:42 szerint:
Valóban nem lehet kétszer elítélni, ezt hívjuk jogbiztonságnak. A két éves jogi ügymeneten, remélem, nem lepődünk meg. Bármilyen más ügyben is tovább tart. Nem attól lesz fontosabb egy ítélet, hogy laikusan kvázi rögtönítélő bíróságot játszunk. Már az eredmény, ha a magyar társadalom rájön, hogy nem csupán magyar csendőrök – tehát nem a németek – de a magyar lakkosság hathatós együttműködésével zajlott a népirtás, tehát Csatáryhoz képzeljük oda a saját nagyszüleinket is.
Tanicsar Agota - 2013.07.29. - 19:07 szerint:
Igen, szerintem is időhúzásról van szó. Szánalmas….)))
Nice Hajgyógyászat - 2013.07.30. - 01:13 szerint:
Próbálom magam higgasztani. Mert engesztelhetetlen indulatot kelt ez a történet. Magam sem vagyok már fiatal, nem engedélyezném magamnak az önbíráskodást. De szívem szerint ordítanék a fejébe bele: “Mit tettél te nyomorult?!” Sajnos, ennyire elkap az indulat. Csak egyet tehetek: kérem a Teremtő igazságát, hogy sújtson le az ártatlanok sanyargatójára, a sunyi, aljas, gyáva gonoszra!
Vera Morvay - 2013.07.30. - 01:13 szerint:
annyit dagonyázott ez az ember a saját fertőjében, hogy bármit tesznek vele nem fogja érezni a szagát. egy csomóan meg sajnálják “szegény oregembert”
Ludvig Miki - 2013.07.30. - 20:23 szerint:
Gratulálok a Magyar Igazság szolgáltatásnak.
Nem hazutolja meg magát ez az ember szabadon élte az életét.
A kutya sem foglalkozott vele ”ja csak zsidókat deportált’
Amenyire a DRÁGA MAGYAR HONFITÁRSAINK szeretnek bennünket én még azon csodálkozom ezt az embert nem tünteték ki.Valami lovag keresztel a hazának tett ( szolgálatai ) miatt.
Peter Pretz - 2013.08.18. - 20:25 szerint:
Azért azt már senki sem gondolta komolyan, hogy ez a per korrekt módon lezáródik amikor a vádlott 99 éves. A független hazai, vagy akár Szlovák bíróságok sem tudják, hogy mit kezdjenek az ilyen és hasonló ügyekkel. Aztán ugye ott van a tényekkel való szembe nézés ami a mai napig nem történt meg Magyarországon. Engem jobban érdekel az ügyvédje, mint ember aki képes védeni ilyen mocskos állatot, és akik finanszírozták ezt az egészet, stb. stb…..
Gyori Ferenc - 2013.08.18. - 20:25 szerint:
Nem vagyok jogász ezért nem értem. Ha ugyanazért nem lehet elítélni, amiért már 1948-ban elítélték, akkor minek a per? Akkor azonnal ki kellett volna adni. Ülje le ott, kerüljön az ő pénzükbe.
Nagyra értékelem a jogbiztonságot, de az, hogy valaki az ítélet után 65 évvel még szabadon flangál, és a hazai jogrendszer ebben segíti, az kissé gyengíti a hitem benne.
György Sz - 2013.08.18. - 20:25 szerint:
Ennek a féregnek a pusztulásával egy jó azért történt. Nem sokkal, csak egy kicsivel, de tisztább lett a Föld levegője. Egyébként meg, hogy nem börtönben rohadt meg, az teljes mértékben rajtuk múlott: A Fővárosi Bíróság elnöke 2010-2013 között, A Fővárosi Főügyészség Főügyésze 2010-2013 között, A Magyarország Főügyésze 2010-2013 között, A 2010-2013 között regnáló kormány első döntéshozóján. Már csak, hogy egyszer a felelősségrevonás megtörténhessen.
Anna Zsigmond - 2013.08.18. - 20:25 szerint:
Ennél csak a mai Bolgár-Dési “Beszéljük meg”-ben hangzott el Karsai Lászlótól a döbbenetes vélemény, mely leginkább Zuroff “zsiros” állására hivatkozott, K L fő ellensége Zuroff és ez kitölti véleményformálását. Zuroff “kétszobás jerusalemi irodájára”, valamint Cs L idős korára fokuszált !, a nem bizonyított tényeket sorolva mellékesen emlitette a BŰNÖKET. Igaz, Dési kicsit meglepve hallgatta, nem volt a helyzet magaslatán, kérdezhetném de minek! ! de arról, hogyan is jött haza Csatáry L 1997-ban, ki adott neki engedélyt KEOKH?? Kanadában már akkor eljárás volt ellene. Kor nem számít: sem nála, sem azoknál akiket elvittek, nem volt akkor sem és most sem korfüggő sem a holocaust sem a gyilkosok.
Borsos József - 2013.08.18. - 20:25 szerint:
A magyarországi/magyar szélsőjobboldalnak kreálunk mártírt a vén bűnöző bírósági-kiadatási hercehurcájával, pedig sokkal fontosabb lenne az újjáéledő, tartalmilag kibővült jelenkori antiszemitizmussal foglalkozni.
Poroszkai Attila - 2013.08.20. - 23:37 szerint:
Még jó, hogy nem volt semmiféle prekoncepciód az elején 🙂 Nyilván az idézést Csatáry kezébe az ítéletet pedig a bíró kezébe tetted volna le …
Ferenc Lipcsei - 2014.05.20. - 09:52 szerint:
Nekem meghalt egy rokonom miattuk .
Hozzászólás a(z) Sára Horváth bejegyzéshez Kilépés a válaszból

References: bíróság 
 bíróság 
 bíróság 
 bíróság 
 bíróság 
 Bíróság